CELEX: 32016R0657
Language: sk
Date: 2016-04-27 00:00:00
Title: Vykonávacie nariadenie Komisie (EÚ) 2016/657 z 27. apríla 2016, ktorým sa do Registra zaručených tradičných špecialít zapisuje názov [Lietuviškas skilandis (ZTŠ)]

28.4.2016   
            
            
               SK
            
            
               Úradný vestník Európskej únie
            
            
               L 114/6
            
         VYKONÁVACIE NARIADENIE KOMISIE (EÚ) 2016/657
   z 27. apríla 2016,
   ktorým sa do Registra zaručených tradičných špecialít zapisuje názov [Lietuviškas skilandis (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 26 a článok 52 ods. 2,
   keďže:
   
               (1)
            
            
               Na základe článku 26 nariadenia (EÚ) č. 1151/2012 Litva predložila názov „Lietuviškas skilandis“ na zápis do Registra zaručených tradičných špecialít stanoveného v článku 22 nariadenia (EÚ) č. 1151/2012.
            
         
               (2)
            
            
               Názov „Skilandis“ je už zaregistrovaný (2) ako zaručená tradičná špecialita bez vyhradenia názvu podľa článku 13 ods. 1 nariadenia Rady (ES) č. 509/2006 (3). Po vnútroštátnom námietkovom konaní podľa článku 26 ods. 1 druhého pododseku nariadenia (EÚ) č. 1151/2012 bol názov „Skilandis“ doplnený o výraz „Lietuviškas“, ktorým sa na základe článku 26 ods. 1 tretieho pododseku nariadenia (EÚ) č. 1151/2012 identifikuje jeho tradičný a špecifický charakter.
            
         
               (3)
            
            
               Komisia preskúmala predložený názov „Lietuviškas skilandis“, ktorý sa následne uverejnil v Úradnom vestníku Európskej únie
                   (4).
            
         
               (4)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Lietuviškas skilandis“ by sa mal zapísať do registra,
            
         PRIJALA TOTO NARIADENIE:
   Článok 1
   Názov „Lietuviškas skilandis“ (ZTŠ) sa zapisuje do registra.
   Špecifikácia výrobku ZTŠ „Skilandis“ sa považuje za špecifikáciu „Lietuviškas skilandis“ v zmysle článku 19 nariadenia (EÚ) č. 1151/2012 s vyhradením názvu.
   Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (5).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 14.12.2012, s. 1.
   
      (2)  Nariadenie Komisie (EÚ) č. 29/2010 zo 14. januára 2010, ktorým sa do registra zaručených tradičných špecialít zapisuje názov [Skilandis (ZTŠ)] (Ú. v. EÚ L 10, 15.1.2010, s. 1).
   
      (3)  Nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (Ú. v. EÚ L 93, 31.3.2006, s. 1). Nariadenie sa zrušilo a nahradilo nariadením (EÚ) č. 1151/2012.
   
      (4)  Ú. v. EÚ C 355, 27.10.2015, s. 28.
   
      (5)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).